text: Det bliver et ja, måske
  16 september 2013 kl. 12.40
  Tillidsmanden for slagteriarbejderne på Danish Crown tror på et ja, når de stemmer om en lønnedgang. Resultatet af afstemningen offentliggøres i morgen eftermiddag.
  De 6.000 slagteriarbejdere stemmer om en lønnedgang på 600 mio. kr. de næste fire år.
  Pengene skal bruges til at sikre flere slagtesvin og forhindre fyringer af slagteriarbejdere.
  Fællestillidmand på Horsens-slagteriet, Lars Mose, hælder til, at det bliver et ja, siger han til eb.dk.
  Stemmerne tælles op i Horsens, og det forventes, at afstemningsresultatet er klar omkring kl. 14 i morgen.
  